

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **REPUBLIKA E SHQIPËRISË**

 **KËSHILLI I BASHKISË VLORË**

Nr \_\_\_\_\_\_\_ prot Vlorë,më \_\_\_\_ .\_\_\_\_ 2021

**Procesverbal**

Nr 3 datë 16.03.2021

I mbledhjes së këshillit bashkiak . Zhvillohet me video me aplikacionin ZOOM. (Ora 12 00)

**Marrin pjesë :**

1.Migena Balla 17.Bujar Osmënaj

2.Sokol Kushta 18.Simo Petromilo

3.Istref Dobi 19.Briseida Çakërri

4.Edison Kapaj 20.Jonela Halili

5.Asime Fera 21.Lindrit Brqiraj

6.Kasëm Mahmuti 22.Grigor Dede

7.Pëllumb Nezha 23.Roneda Muçaj

8.Brunilda Saliaj 24.Liljana Breshani

9.Arben Meksi 25.Eglantina Imeraj

10.Gentjan Hamzaraj 26.Julian Bleta

11.Ramona Jaho 27.Ina Islamaj

12.Andi Resulaj 28.Klara Bajaziti

13.Anxhela Aliraj 29.Sulltana Bilbilaj

14.Elona Toçaj 30.Kristaq Meçi

15.Brunilda Cani 31.Teki Xhemalaj

16.Rozina Kormuzi

**Mungojnë :**

1.Mujo Shakaj

2.Anduel Tahiraj

3.Ervis Moçka

4.Ilir Metaj

5.Ardian Skëndaj

6.Edlira Kapllanaj

7.Evis Allushi

8.Besian Gega

9.Kreshnik Tepelena

10.Frosina Qyrdeti

11.Sulejmën Bubeqi

12.Rudi Pashaj

13.Jerina Dervishaj

14.Adiola Gjoka

15.Ervis Caushaj

16.Anisa Shametaj

17.Alboren Aliaj

18.Paula Sullaj

19.Fatos Rukaj

20.Klearda Rapushi



**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **REPUBLIKA E SHQIPËRISË**

 **KËSHILLI I BASHKISË VLORË**

Nr \_\_\_\_\_\_\_ prot Vlorë,më \_\_\_\_ .\_\_\_\_ 2021

**Procesverbal**

Nr 3/1 datë 16.03.2021

Znj.Migena Balla – Përshëndetje të gjithëve. Zoti Agron, kuorumi është i plotësuar?

Z.Agron Gjipali – Po, mund të fillojmë.

Znj.Migena Balla - Po fillojmë këtë mbledhje jashte radhe për tu hapur rrugë punëve të mira që po bëhen për qytetin . Rendin e ditës e kemi para. Zoti Agron , në lidhje me shprehjen e ligjshmërisë.

Z.Agron Gjipali - Të gjitha vendimet e mbledhjes së kaluar janë shprehur të ligjshëm nga institucioni i prefektit të qarkut.

Znj.Migena Balla - Në lidhje me projekt vendimin për godinën e Drejtorisë Rajonale të Kufirit dhe Migracionit , do ta shtojmë si pikë në këtë projekt vendim apo pikë tjetër të rendit të ditës ?

Z,Agron Gjipali - Si pikë tjetër projekt vendimi i godinës së Drejtorisë Rajonale të Kufirit dhe Migracionit.

Znj.Migena Balla – Atëherë kalojmë në miratimin e rendit të ditës me 3 pika. Pika e parë është miratimi i procesverbalit të mbledhjes së datës 25 shkurt dhe 2 projekt vendime për transferimin në pronësi të Bashkisë Vlorë të pasurive me numra (lexon. .18 zona pasurish ) dhe projekt vendimi për transferimin në pronësi të Bashkisë Vlorë të godinës së Drejtorisë Rajonale të Kufirit dhe Migracionit Vlorë. Atëherë kalojmë në miratimin e rendit të ditës. Ka ndonjë gjë ?

Votohet.

Kundër – 0

Abstenim – 0

**Miratohet rendi i ditës.**

Znj.Migena Balla – Kalojmë në pikën e parë të rendit të ditës, në miratimin e procesverbalit të mbledhjes së këshillit bashkiak të datës 25 shkurt . Zoti Agron , ka ndonjë gjë . Të gjithë e kemi marrë me e-mail, e kemi lexuar. Ndonjë gjë në lidhje me këtë ?

Votohet .

Kundër – 0

Abstenim – 0

Pro - 31

**Miratohet pika e parë e rendit të ditës .**



**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **REPUBLIKA E SHQIPËRISË**

 **KËSHILLI I BASHKISË VLORË**

Nr \_\_\_\_\_\_\_ prot Vlorë,më \_\_\_\_ .\_\_\_\_ 2021

**Procesverbal**

Nr 3/2 datë 16.03.2021

Znj.Migena Balla - Kalojmë në pikën e dytë të rendit të ditës, në projekt vendimin “Për miratimin e kërkesës për transferimin në pronësi të Bashkisë Vlorë të pasurive me numër 27/1,27/45,27/503,27/76,27/469,33/32,27/3,27/535,28/151,28/149,28/75,28/113,28/73,28/119,28/119/1,28/66, 28/75 dhe 28/43 të llojit truall të ndodhura në ZK.8602”.

Edhe sipas bisedës me zotin Agron , në lidhje me mbledhjet e komisioneve , numri i pasurive do të vijnë të sakta në vendim , me 18 numra, zona pasurish.

Znj.Jonela Halili – Në lidhje me këtë pikë dua atë përfundimtare nga administrate . Ishte 12, 14 … Pra, relacionin përfundimtar. Të relatohet nga administrata .

Znj.Migena Balla – Po. Është diskutuar dhe në mbledhjet e komisioneve dhe është rënë dakort , do të rregullohen.

Znj.Sonela Haxhiraj /D.P.P.M.Aseteve - Projekt vendimi është korrigjuar dhe relacioni. Janë 18 zona , pra ishte problem kufiri I pronave. Është korrigjuar relacioni dhe projekt vendimi. Mbajnë datën 12 të dyja. Është tabela, janë 18 zona pasurie. Ky material po punohet në bashkëpunim me Agjencinë Shtetërore të Kadastrës dhe FSHZH, ju çohet materiali .

Znj.Jonela Halili - Ne për transparencë , duhet relatuar . Janë 12 numër pasurish, jo 18 . Pra. Lexoni, relatoni, 18 numra pasurish.

Znj.Sonela Haxhiraj – Në vazhdimësi të realizimit të projektit “Rikualifikimi Urban i Muzeut Pavarësia në territorin e Portit Detar Vlorë” të transferojë në pronësi të bashkisë pasuritë e mëparëshme 14, dhe tani janë 18 zona pasurish, kalim në pronësi të Bashkisë Vlorë.

Znj.Migena Balla - Lexoji edhe njëherë me numër pasurie.

Znj.Sonela Haxhiraj – Lexon numrat e pasurive.

Znj.Migena Balla - I ndoqa , janë të njëjta. Atëherë, ndonjë pyetje, diskutim. Për qartësim,Janë 18 numra pasurish , janë korrigjuar dhe në projekt vendim dhe në relacion.

Z.Istref Dobi - Do të doja me emra të gjitha këto zona, jo me numra, thjesht për ti ditur.

Znj.Migena Balla - Janë gjendja juridike e zonave.

Znj.Sonela Haxhiraj – Janë godina në pasuri të portit detar , ne kemi vetëm gjendjet juridike.

Z.Teki Xhemalaj - Pasuritë janë me numra kadastralë, mendoj që ato pasuri me numra, pra, të thuhet që ky numër është në këtë vend.

Znj.Migena Balla - Jua tha zonja Sonela, me gjendjet juridike.

Z.Teki Xhemalaj - Pra, ku është vendi, në Ujë të ftohtë ..etj.

Znj.Sonela Haxhiraj – Janë godina në zonat e punimeve , rikualifikimi I zonës , vazhdimi i projektit.

Znj.Migena Balla - Zonja Sonela e kemi kohën e nevojshme për sqarimin e këshilltarëve.

Znj.Sonela Haxhiraj - Këto zona , 18 + 14 të parat, janë godina, zona brenda gjurmës së projektit të “Rikualifikimi Urban I Muzeut Pavarësia në territorin e Portit Detar Vlorë. Për këto zona dijmë vetëm që janë pasuri e portit detar .

Znj.Migena Balla – Pra, janë në territorin e portit detar.

Znj.Sonela Haxhiraj – Po , janë magazine, troje ..

Z.Teki Xhemalaj - Atëherë ne po kalojmë në pronësi të Bashkisë Vlorë këto prona.A ka prona në pronësi të Bashkisë Vlorë dhe nuk i kanë kaluar .Gjithë pronat e Bashkisë Vlorë pra, në territorin e saj , i kanë kaluar asaj ?

Znj.Migena Balla – Me ndryshimet e zonave territoriale , është një punë shumë e madhe dhe asnjë bashki deri tani nuk i ka të gjitha në pronësi të saj, por janë në proçedurë,Në dijeninë time kjo, po punohet.

Znj.Sonela Haxhiraj - Po, jam dakort me sqarimin Tuaj zonja kryetare . Në vitin 2019 , u ngrit një grup pune me urdhër të kryetarit të bashkisë , po punohet për evidentimin e këtyre pronave në inventarin e Bashkisë Vlorë , por është proçedurë shumë e gjatë.

Znj.Migena Balla – Pra, nëqoftëse ,s’ka gjë tjetër kalojmë në votim për miratimin e këtyre 18 zona pasurish.

Votohet.

Kundër – 0

Abstenim – 0

Pro , të gjithë – 31 .

**Miratohet.**



**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **REPUBLIKA E SHQIPËRISË**

 **KËSHILLI I BASHKISË VLORË**

Nr \_\_\_\_\_\_\_ prot Vlorë,më \_\_\_\_ .\_\_\_\_ 2021

**Procesverbal**

Nr 3/3 datë 16.03.2021

Znj.Migena Balla - Kalojmë në pikën e tretë të rendit të ditës , në projekt vendimin

 “Për miratimin e kërkesës për transferimin në pronësi të Bashkisë Vlorë të godinës së Drejtorisë Rajonale të Kufirit dhe Migracionit Vlorë, me sipërfaqe totale 840m2 dhe sipërfaqe objekti 133 m2”.

Znj.Sonela Haxhiraj - Kjo pasuri nuk e ka statusin juridik, pra nuk e ka të rregjistruar lejen . Është ndërtuar në vitin 2013 , ishte pronë e Ministrisë së Brendshme. Pra, ky është projekt vendim më vehte, jo si pikë e projekt vendimit të mëparshëm.

Znj.Migena Balla – Pyetje, diskutime ?

 -S’ka .

Atëherë kalojmë në votim . Votohet.

Kundër – 0

Abstenim - 0

Pro të gjithë – 31.

**Miratohet.**

Z. Dritan Leli – Përshëndetje. Jam falenderues për miratimin e këtyre dy projekt vendimeve për vazhdimin e projektit “ Rikualifikimi Urban i Muzeut Pavarësia në territorin e Portit Detar Vlorë “. Ju jam mirënjohës për vendimmarrjet korrekte të këtyre projekt vendimeve dhe, mendoj që të tjera vendimmarrje të shpejta do të duhen nga ju në lidhje me realizimin e projekteve të tjera në mënyrë që sezoni turistik të na gjejë gati dhe me plot punë të mira dhe projekte të realizuara për qytetin.

Znj.Migena Balla - Faleminderit zoti kryetar. Nëqoftëse, nuk keni gjë tjetër , faleminderit për pjesëmarrjen . Mbledhjen e deklaroj të mbyllur.